અમદાવાદમાં રાહુલ ગાંધીને હાર્દિક પટેલ તાજ હોટલમાં મળ્યો હતો કે નહીં તે મામલે વિવાદ દિવસેને દિવસે વધી રહ્યો છે. જ્યાં આ મામલે નાયબ મુખ્યમંત્રી નીતિન પટેલે હાર્દિક પાસેથી જવાબ માંગ્યો છે. ત્યાં જ બીજી તરફ હાર્દિક પટેલ જણાવ્યું છે કે તે તેના શબ્દો પર કાયમ છે. તે તાજમાં ખાલી અશોક ગેહલોતને જ મળ્યો હતો. જો કે હાલમાં જ જે નવા સીસીટીવી ફૂટેજ સામે આવ્યા છે તેમાં તેવું દેખાઇ રહ્યું છે કે હાર્દિક પટેલ અને રાહુલ ગાંધી એક પછી એક 224 નંબરના રૂમ નંબરમાંથી બહાર આવે છે. જો કે વિવાદ વધતા હાર્દિક પટેલે આ મામલે તેની પ્રાઇવસીનો ભંગ કરવા મામલે હોટલમાં કેસ કરવાની વાત ઉચ્ચારી છે.